  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова Удмуртиысь фермер Светлана Коровина «Женщины в АПК» огъяросси вожвылъяськонын «Превосходящая звезда» номинациын вормиз. Ужрадэз Россиысь гурт возёсъя министерство радъяз. Со сярысь элькун тӧролэн но кивалтэтлэн пресс-службазы ивортӥз. Светалана Коровина – Эгра ёросысь ужбергатӥсь. Солэн льӧль малпанэз – песянаезлэн рецептэзъя кутэм пельнянез кунын вань улӥсьёс мед утчалозы. « Та форум сыӵе инты, кытын стереотипъёсты тӥясь нылкышноос пумисько! Асьсэлэн ӵектоссъёсы сярысь быдэс кунлы вераны кышкасьтэм вань кышномуртъёсын данъяськонэн тырми, туж умой, Россиысь кун ёзэтъёс милемлы юрттэт сёто шуыса » Светлана Коровина, «Женщина в АПК» вожвылъяськонын «Превосходящая зведа» номинациын вормись 2022-тӥ арын Светлана Коровина «Агростартап» вожвылъяськонын грант утӥз, нимаз ужбергатӥсь кадь гожтӥськиз но пельнянь кутонъя ужзэ мытӥз. Валтӥсь ужпумъёсыныз гурт возёсэз азинтонэз, выль ужан иннтыос кылдытонэз но гуртысь улонэз ӟечгес каронэз лыдъя. Озьы ик фермер Удмуртилэн Кун кенешысьтыз егитъёслэн парламентысьтызы агропром огъетъя комитетэзлэн кивалтӥсез луэ. Вожвылъяськон ньыль номинациосъя ортчиз: «Кто, если не я?» — гуртын улонэз ӟечгес каронъя мерлыко кичӧлтонъёсъя яке ӵектосъёсъя , «Превосходящая звезда» —  агропром огъетын стартап-ӵектосъёсъя , «Суперженщина» — агропром огъетысь предприятиосын кивалтӥсь кышномуртъёс понна но «Есть женщины в русских селеньях» —  гуртъёсын мерлыко кичӧлтонъёсты волмытӥсь нылкышноос понна. Вормисьёсты Москваын «Золотая осень — 2023» агропромышленной адӟытонын данъязы.   Тегъёс: гуртвозёс вожвылъяськон Удмуртия фермеръёс Эгра  